LÄHEDAL
Ema on professionaalne tantsija ja see on mõjutanud ka minu elu.
Olen hetkel tegemas seda, mida mu ema kaua aega on teinud.
Olulisemad teadmised Jumalast ja usust,
Jeesusest ja päästmisest on olnud tähtsaimad väärtused,
mida sain perekonnalt oma elu jaoks kaasa.
Olen tõesti tänulik Jumalale,
et olen juba väikesest peale saanud kasvada selle teadmisega.
See tõde on kandnud mind tänaseni.
Kurb, et on inimesi, kes on kaotanud lootuse.
Usk on olnud mulle kindluseks.
See teadmine, et keegi tõeliselt hoolib.
Keegi, kelle käes on kõik.
Ülistustants erineb teistest tantsudest.
Jumala Vaimu kohalolek on selles reaalselt tuntav.
Tavaliselt on Püha Vaim väga võimsalt kohal.
Tavapärane tants ülistab inimest, tema talenti või graatsilist liikumist.
Ülistustants ülistab Jumalat ja see omab reaalset väge.
Unistan, et võiksin jätkata ülistustantsuga
ning jätkuvalt ülistada oma tantsuga Jumalat.
Tunnen end kasulikuna, kui Jumal tõeliselt kasutab mind.
Võin end Talle täielikult üle anda,
öelda, et Ta võtaks mu käed ja jalad oma võimusesse,
liigutaks neid, nagu Ta ette näeb, et inimesed saaksid puudutatud.
Seda igatsen teha.
Tahan seda teha seni, kuni Jumal mind kasutab.
Hoian oma suhet Jumalaga väikeste palvetega päeva jooksul.
Need on minu jaoks väga olulised.
Mul on lihtne liikumise kaudu Jumala poole palvetada.
See on teinud mind ühtseks Jumalaga
ja muutnud meie suhet veelgi lähedasemaks.
Siiski on see elav suhe, mitte üksnes religioon.
Issand kuuleb mind ja kõnetab päeva jooksul.
Ta näeb, kui kõnnin tänaval.
Kõik on nii kaunis, kasvõi päikese tõus või loojang.
Tänu, Issand kõige ilu eest.
Kuidas küll Sa oled kõik teinud?
Nii imeline!
Tõlge: Mare Peterson